CELEX: 32017D0388
Language: sk
Date: 2017-03-06 00:00:00
Title: Rozhodnutie Komisie (EÚ) 2017/388 zo 6. marca 2017, ktorým sa potvrdzuje účasť Spojeného kráľovstva Veľkej Británie a Severného Írska na nariadení Európskeho parlamentu a Rady (EÚ) 2016/794 o Agentúre Európskej únie pre spoluprácu v oblasti presadzovania práva (Europol)

7.3.2017   
            
            
               SK
            
            
               Úradný vestník Európskej únie
            
            
               L 59/39
            
         ROZHODNUTIE KOMISIE (EÚ) 2017/388
   zo 6. marca 2017,
   ktorým sa potvrdzuje účasť Spojeného kráľovstva Veľkej Británie a Severného Írska na nariadení Európskeho parlamentu a Rady (EÚ) 2016/794 o Agentúre Európskej únie pre spoluprácu v oblasti presadzovania práva (Europol)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Protokol (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, a najmä na jeho článok 4,
   keďže:
   
               (1)
            
            
               Listom predsedovi Rady zo 16. decembra 2016 Spojené kráľovstvo oznámilo svoje želanie akceptovať nariadenie Európskeho parlamentu a Rady (EÚ) 2016/794 (1).
            
         
               (2)
            
            
               Spojené kráľovstvo sa už zúčastňuje na Europole, ktorý bol zriadený rozhodnutím Rady 2009/371/SVV (2). S účasťou Spojeného kráľovstva na nariadení (EÚ) 2016/794 nie sú spojené žiadne osobitné podmienky a v tejto súvislosti nie sú potrebné žiadne prechodné opatrenia.
            
         
               (3)
            
            
               Účasť Spojeného kráľovstva na nariadení (EÚ) 2016/794 by sa preto mala potvrdiť.
            
         
               (4)
            
            
               Aby sa Spojenému kráľovstvu umožnilo pokračovať v účasti na Europole od 1. mája 2017, keď sa začne uplatňovať nariadenie (EÚ) 2016/794, malo by toto rozhodnutie nadobudnúť účinnosť dňom nasledujúcim po jeho uverejnení,
            
         PRIJALA TOTO ROZHODNUTIE:
   Článok 1
   Účasť Spojeného kráľovstva Veľkej Británie a Severného Írska na nariadení (EÚ) 2016/794 sa potvrdzuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Bruseli 6. marca 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (Ú. v. EÚ L 135, 24.5.2016, s. 53).
   
      (2)  Rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (Ú. v. EÚ L 121, 15.5.2009, s. 37).